በኦሮሚያ ክልል 1ነጥብ 5 ሚሊዮን ሄክታር በመስኖ መልማቱ ባለስልጣኑ ገለጸ
በኦሮሚያ ክልል 1ነጥብ5 ሚሊዮን ሄክታር መሬት በመስኖ  መልማቱን  የኦሮሚያ ክልል የመስኖ ልማት ባለሥልጣን አስታወቀ ።የባለሥልጣኑ ዋና ሥራ አስኪያጅ አቶ ሰይፈዲን መሓዲ ለዋልታ እንደገለጹት፤ እየተጠናቀቀ ባለው በጀት ዓመት በኦሮሚያ ክልል 1ነጥብ 7 ሚሊዮን ሄክታር መሬት በመስኖ ለማልማት ታቅዶ  1ነጥብ 5 ሚሊዮን  ሄክታር መሬት ማልማት ተችሏል ።ባለሥልጣኑ ባለፈው የበጀት ዓመት ያልተጠናቀቁ 78 አነስተኛ የመስኖ ፕሮጀክቶች  ለማጠናቀቅ ጥረት ሲያደርግ መቆየቱን የጠቆሙት ዋና ስራ አስኪያጁ    ፤ እስካሁን 52 የአነስተኛ መስኖ ፕሮጀክቶችን ግንባታ እንዲጠናቀቅ አድርጓል ብለዋል ።በኦሮሚያ ክልል በመስኖ ልማት ሥራው 2ነጥብ3 ሚሊዮን አርሶ አደሮችንና ከፊል አርሶ አደሮችን ተጠቃሚ ለማድረግ ከታቀደው ውስጥም 2 ሚሊዮን አርሶ አደሮችና ከፊል አርብቶ አደሮች  ተጠቃሚ  መሆናቸውን አስታውቀዋል  ።እንደ አቶ ሰይፈዲን ገለጻ በኦሮሚያ ክልል ሰብል፣አትክልትና ፍራፍሬ በመስኖ  በማልማት  189 ሚሊዮን ኩንታል  ምርት መገኘቱን ገልጸዋል ።በኦሮሚያ ክልል ከመስኖ ልማት ሥራ 224 ሚሊዮን ኩንታል ምርት ለመሰብሰብ ታቅዶ የነበረ ቢሆንም በክልሉ አንዳንድ አካባቢዎች በተከሰተው ውርጭ ምክንያት ለማግኘት ከታቀደው ምርት  86  በመቶው  ብቻ መሰብሰቡን አስረድተተዋል ።